
66 DR 31.3.2014 

 

Negara kita negara yang dikurniakan Allah pelbagai sumber dengan bahan 
mentah, kekayaan dan seumpamanya, minyak, getah, sawit dan seumpamanya. Maka 
kekayaan yang Allah berikan itu bukan untuk kerajaan, tetapi untuk seluruh penghuni 
negara ini. Kerajaan yang memerintah, mentadbir hanyalah menyelia kekayaan itu ataupun 
mengurus kekayaan itu. Maka ia tidak boleh sewenang-wenangnya untuk sekat. Beri 
subsidi kepada rakyat itu bukan bermakna menjadikan rakyat menagih ataupun rakyat 
dibelai, tidak. Itu hak mereka yang sememangnya perlu diberi. Itu memang menjadi hak 
mereka. Jadi apabila kita hendak sekat, seolah-olah macam kita menafikan hak mereka 
untuk mendapat hasil kekayaan negara yang telah dikurniakan oleh Allah SWT.  

Jadi urus dan tadbirlah, selialah dengan baik, mudah-mudahan kita dapat 
keberkatan daripada Allah di dunia ini dan juga di akhirat kita tidak dipertanggungjawabkan 
sehingga menderita dengan azab yang telah dijanjikan oleh Allah di atas segala salah guna 
dan juga penyelewengan yang dilakukan. Wallahualam. Terima kasih Tuan Yang di-Pertua. 
Assalamualaikum warahmatullaahi wabarakaatuh. 

■1650 

 

4.50 ptg. 

Timbalan Menteri Kewangan [Datuk Haji Ahmad bin Haji Maslan]: Tuan Yang 
di-Pertua, assalamualaikum warahmatullahi wabarakatuh, salam sejahtera, salam 
1Malaysia. Saya mengucapkan terima kasih kepada semua Ahli Yang Berhormat yang 
telah mengambil bahagian dalam perbahasan dan menyokong Rang Undang-undang 
Perbekalan Tambahan Kedua (2013) 2014 dan Usul Anggaran Perbelanjaan Pembangunan 
Tambahan Pertama 2013 di Dewan yang mulia ini. 

Kita sangat menghargai segala cadangan, pandangan dan teguran. Terdapat 
pelbagai isu yang menyentuh dasar kerajaan telah dibangkitkan. Saya akan menjawab, 
memberi penjelasan terhadap persoalan yang telah dibangkitkan menyentuh perbekalan 
tambahan yang dibentangkan bagi su-isu khusus sebab sebahagiannya saya akan jawab 
dan sebahagiannya bolehlah dijawab oleh rakan-rakan yang lain semasa perbahasan di 
peringkat jawatankuasa kelak. 

Antara Ahli Yang Berhormat yang telah mengambil bahagian dalam perbahasan ini 
ialah Yang Berhormat Bagan, Yang Berhormat Kinabatangan, ketiga Yang Berhormat 
Gombak, keempat Yang Berhormat Jasin, kelima Yang Berhormat Pokok Sena, keenam 
Yang Berhormat Lenggong, ketujuh Yang Berhormat Kluang, kelapan Yang Berhormat 
Kuala Selangor, kesembilan Yang Berhormat Pandan, kesepuluh Yang Berhormat 
Pengerang dan kesebelas Yang Berhormat Temerloh. 

Mengenai rasionalisasi subsidi, pada tahun 2013 jumlah subsidi yang kita 
belanjakan untuk menurunkan RON95 dan juga menurunkan diesel ialah RM24.8 bilion 
ataupun RM2 bilion sebulan. Dulu subsidi ini ialah RM2 bilion setahun tetapi apabila 
kenaikan harga minyak, maka pada tahun ini kita membelanjakan RM22.43 bilion untuk 
tahun ini. Juga lebih kurang RM2 bilion sebulan. 

Harga RON-95 ini kurang 73 sen daripada harga pasaran. Jika kita bayar RM2.10 
untuk satu liter RON95, 73 sen adalah tambahan iaitu bayaran yang dibuat oleh kerajaan 
melalui subsidi. Untuk diesel, 83 sen seliter. Setiap kali kita membayar RM2 untuk satu liter 
diesel, kerajaan membayar kepada syarikat-syarikat minyak 83 sen untuk setiap satu liter. 
Dengan lain perkataan, RON95 adalah 73 sen lebih murah daripada harga sebenar 
pasaran kerana subsidi dan diesel 83 sen lebih murah daripada harga pasaran kerana 
subsidi. 

Nilai 73 sen dan 83 sen ini dicampurkan setahun pada tahun lepas RM24.8 bilion, 
pada tahun ini RM22.43 bilion atau RM2 bilion sebulan. Tanggungan RM2 bilion seringgit 
sebulan ini amat besar untuk kerajaan. Ia juga tidak adil Yang Berhormat Temerloh. 
Mengapa saya kata tidak adil? Jika kita kira sebelum ini 65 sen RON95 seliter, sekarang ini 
sudah 73 sen. Ketika 65 sen, sebuah kereta kancil yang bergerak 50 kilometer sehari, 
setahun mendapat jumlah subsidi RON95 ialah RM900 sebuah kereta kancil. Namun, 
sebuah kereta Mercedes yang bergerak 50 kilometer sehari mendapat RM2,400 subsidi 
daripada subsidi RON95. Dengan lain perkataan, subsidi diesel dan RON95 ini tersasar. 

Ini adalah sebabnya kita kurangkan 20 sen daripada subsidi itu, kesannya naik 
minyak 20 sen, tetapi daripada 20 penjimatan itu pada tahun sudah kita dapat RM1.1 bilion, 



Negara kita negara yang dikurniakan Allah pelbagai sumber dengan bahan mentah, kekayaan dan seumpamanya, minyak, getah, sawit dan seumpamanya. Maka kekayaan yang Allah berikan itu bukan untuk kerajaan, tetapi untuk seluruh penghuni negara ini. Kerajaan yang memerintah, mentadbir hanyalah menyelia kekayaan itu ataupun mengurus kekayaan itu. Maka ia tidak boleh sewenang-wenangnya untuk sekat. Beri subsidi kepada rakyat itu bukan bermakna menjadikan rakyat menagih ataupun rakyat dibelai, tidak. Itu hak mereka yang sememangnya perlu diberi. Itu memang menjadi hak mereka. Jadi apabila kita hendak sekat, seolah-olah macam kita menafikan hak mereka untuk mendapat hasil kekayaan negara yang telah dikurniakan oleh Allah SWT. Jadi urus dan tadbirlah, selialah dengan baik, mudah-mudahan kita dapat keberkatan daripada Allah di dunia ini dan juga di akhirat kita tidak dipertanggungjawabkan sehingga menderita dengan azab yang telah dijanjikan oleh Allah di atas segala salah guna dan juga penyelewengan yang dilakukan. Wallahualam. Terima kasih Tuan Yang di-Pertua. Assalamualaikum warahmatullaahi wabarakaatuh. #1650. 4.50 ptg. Timbalan Menteri Kewangan [Datuk Haji Ahmad bin Haji Maslan]: Tuan Yang di-Pertua, assalamualaikum warahmatullahi wabarakatuh, salam sejahtera, salam 1Malaysia. Saya mengucapkan terima kasih kepada semua Ahli Yang Berhormat yang telah mengambil bahagian dalam perbahasan dan menyokong Rang Undang-undang Perbekalan Tambahan Kedua (2013) 2014 dan Usul Anggaran Perbelanjaan Pembangunan Tambahan Pertama 2013 di Dewan yang mulia ini. Kita sangat menghargai segala cadangan, pandangan dan teguran. Terdapat pelbagai isu yang menyentuh dasar kerajaan telah dibangkitkan. Saya akan menjawab, memberi penjelasan terhadap persoalan yang telah dibangkitkan menyentuh perbekalan tambahan yang dibentangkan bagi su-isu khusus sebab sebahagiannya saya akan jawab dan sebahagiannya bolehlah dijawab oleh rakan-rakan yang lain semasa perbahasan di peringkat jawatankuasa kelak. Antara Ahli Yang Berhormat yang telah mengambil bahagian dalam perbahasan ini ialah Yang Berhormat Bagan, Yang Berhormat Kinabatangan, ketiga Yang Berhormat Gombak, keempat Yang Berhormat Jasin, kelima Yang Berhormat Pokok Sena, keenam Yang Berhormat Lenggong, ketujuh Yang Berhormat Kluang, kelapan Yang Berhormat Kuala Selangor, kesembilan Yang Berhormat Pandan, kesepuluh Yang Berhormat Pengerang dan kesebelas Yang Berhormat Temerloh. Mengenai rasionalisasi subsidi, pada tahun 2013 jumlah subsidi yang kita belanjakan untuk menurunkan RON95 dan juga menurunkan diesel ialah RM24.8 bilion ataupun RM2 bilion sebulan. Dulu subsidi ini ialah RM2 bilion setahun tetapi apabila kenaikan harga minyak, maka pada tahun ini kita membelanjakan RM22.43 bilion untuk tahun ini. Juga lebih kurang RM2 bilion sebulan. Harga RON-95 ini kurang 73 sen daripada harga pasaran. Jika kita bayar RM2.10 untuk satu liter RON95, 73 sen adalah tambahan iaitu bayaran yang dibuat oleh kerajaan melalui subsidi. Untuk diesel, 83 sen seliter. Setiap kali kita membayar RM2 untuk satu liter diesel, kerajaan membayar kepada syarikat-syarikat minyak 83 sen untuk setiap satu liter. Dengan lain perkataan, RON95 adalah 73 sen lebih murah daripada harga sebenar pasaran kerana subsidi dan diesel 83 sen lebih murah daripada harga pasaran kerana subsidi. Nilai 73 sen dan 83 sen ini dicampurkan setahun pada tahun lepas RM24.8 bilion, pada tahun ini RM22.43 bilion atau RM2 bilion sebulan. Tanggungan RM2 bilion seringgit sebulan ini amat besar untuk kerajaan. Ia juga tidak adil Yang Berhormat Temerloh. Mengapa saya kata tidak adil? Jika kita kira sebelum ini 65 sen RON95 seliter, sekarang ini sudah 73 sen. Ketika 65 sen, sebuah kereta kancil yang bergerak 50 kilometer sehari, setahun mendapat jumlah subsidi RON95 ialah RM900 sebuah kereta kancil. Namun, sebuah kereta Mercedes yang bergerak 50 kilometer sehari mendapat RM2,400 subsidi daripada subsidi RON95. Dengan lain perkataan, subsidi diesel dan RON95 ini tersasar. Ini adalah sebabnya kita kurangkan 20 sen daripada subsidi itu, kesannya naik minyak 20 sen, tetapi daripada 20 penjimatan itu pada tahun sudah kita dapat RM1.1 bilion,